
BIROUL PERMANENT  AL 
CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea Legii nr.62/2018 privind combaterea buruienii ambrozia, transmisă Comisiei pentru mediu și echilibru ecologic și Comisiei pentru agricultură, silvicultură, industrie alimentară şi servicii specifice pentru examinare pe fond, în procedură de urgenta, cu adresa nr. Plx. 313 din 27 mai 2020.

   PREŞEDINTE,                                               PREŞEDINTE,
                Ion CUPĂ                                                Alexandru STĂNESCU

RAPORT  COMUN
asupra proiectului de Lege pentru modificarea Legii nr.62/2018 privind combaterea buruienii ambrozia 
În conformitate cu prevederile art.94 si art.115 din Regulamentul Camerei Deputaţilor, republicat,  Comisia pentru mediu și echilibru ecologic si Comisia pentru agricultură, silvicultură, industrie alimentară şi servicii specifice au fost sesizate cu dezbatere pe fond, in procedura de urgenta, cu Proiectul de Lege pentru modificarea Legii nr. 62/2018 privind combaterea buruienii ambrozia, transmis cu adresa nr. PLx 313 din 27 mai 2020 și înregistrat cu nr. 4c-8/490/28.05.2020 , respectiv nr. 4c-5/219/27.05.2020.
Proiectul de lege a fost adoptat de Senat în şedinţa din 19 mai 2020.
La întocmirea prezentului raportului, comisia a avut în vedere:
· avizul favorabil al Consiliului Legislativ (nr. 340/13.04.2020);
· avizul favorabil al Consiliului Economic și Social (nr. 8464/12.03.2020).
Proiectul de lege are ca obiect de reglementare modificarea Legii nr. 62/2018 privind combaterea buruienii ambrozia, în scopul îmbunătățirii soluțiilor legislative actuale.
În conformitate cu prevederile art. 61 și 63 din Regulamentul Camerei Deputaților, republicat, Comisia pentru mediu și echilibru ecologic si Comisia pentru agricultură, silvicultură, industrie alimentară şi servicii specifice și-au desfășurat lucrările în ședințe separate.


Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în ședința din 16 mai 2020. La lucrările Comisiei membrii acesteia au fost prezenţi conform listei de prezenţă.
Membrii Comisiei pentru mediu si echilibru ecologic au examinat proiectul de lege sus menționat în ședința online din 23 mai 2020. La lucrările Comisiei membrii acesteia au fost prezenţi conform listei de prezenţă.
La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, domnul Claudiu Sorin Roșu-Mareș, secretar de stat în cadrul Ministerului Agriculturii și Dezvoltării Rurale.
În urma examinării proiectului de lege şi a opiniilor exprimate de către membrii comisiei, s-a hotărât cu unanimitate de voturi, să supună plenului Camerei Deputaţilor spre dezbatere şi adoptare Proiectul de Lege lege pentru modificarea Legii nr. 62/2018 privind combaterea buruienii ambrozia, cu amendamentele admise redate în anexa care face parte integrantă din prezentul raport.
Potrivit prevederilor art.76 alin.(1) din Constituţia României, republicată şi ale art. 91 alin.(8) pct. 2 din Regulamentul Camerei Deputaţilor, republicat Camera Deputatilor este Camera Decizionala. 
În raport cu obiectul şi conţinutul său, propunerea legislativă face parte din categoria legilor ordinare.
     
   PREŞEDINTE,                                                                PREŞEDINTE,    
    Ion CUPĂ                                                             Alexandru STĂNESCU 

      SECRETAR,                                                                SECRETAR,
    Petru FARAGO                                                            Dan CIOCAN 



                                                                                                 
Consilier parlamentar,                                                                    Consilier parlamentar, 
	Alina Alexandriuc                                                                               Alexandra Simionel   

Anexă 

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente: 	
	Nr. crt.
	Text 
LEGE nr. 62/2018
	Text Senat
	Text propus de Comisie
(autorul amendamentului)
	Motivarea amendamentelor

	0
	1
	2
	3
	4

	1. 
	
	L E G E 
pentru modificarea și completarea Legii nr. 62/2019 privind combaterea buruienii ambrozia
	
	

	2. 
	
	Articol unic.- Legea nr. 62/2018 privind combaterea buruienii ambrozia, publicată în Moniotorul oficial al României, Partea I, nr.227 din 14 martie 2018, se modifică și se completează după cum urmează:
	Art. I.- Legea nr. 62/2018 privind combaterea buruienii ambrozia, publicată în Moniotorul oficial al României, Partea I, nr.227 din 14 martie 2018, se modifică după cum urmează:
	

	3. 
	Art. 2 – 

În vederea stabilirii soluţiilor corespunzătoare pentru combaterea buruienii ambrozia, Ministerul Mediului împreună cu Ministerul Sănătăţii şi Ministerul Agriculturii şi Dezvoltării Rurale desfăşoară anual campanii de informare şi conştientizare împreună cu parteneri locali, stabilind măsurile ce se impun pentru limitarea ariei de extindere a acestei specii invazive şi eradicarea acestei plante.


	1.Articolul 2 va avea următorul cuprins:
„Art.2.- (1) Ministerul Agriculturii și Dezvoltării Rurale și Ministerul Mediului, Apelor și Pădurilor stabilesc și actualizează, ori de câte ori este necesar, procedura de distrugere a ambroziei, măsurile ce se impun pentru limitarea ariei de extindere a acestei specii invazive și metodele de îndepărtare și eradicare a acestei plante.
            
 (2) În vederea promovării soluțiilor corespunzătoare pentru combaterea buruienii ambrozia, Ministerul Agriculturii și Dezvoltării Rurale, Ministerul Mediului, Apelor și Pădurilor, Ministerul Sănătății și autoritățile locale desfășoară anual, în special în perioada de vegetație a ambroziei, campanii de informare și conștientizare în media online și în formă scrisă.” 

	1.Articolul 2 se modifică și va avea următorul cuprins:
„Art.2.- (1) Ministerul Agriculturii și Dezvoltării Rurale și Ministerul Mediului, Apelor și Pădurilor stabilesc și actualizează, ori de câte ori este necesar, procedura de distrugere a buruienii ambrozia, măsurile ce se impun pentru limitarea ariei de extindere a acestei specii invazive și metodele de îndepărtare și eradicare a acestei plante.
             (2) În vederea promovării soluțiilor corespunzătoare pentru combaterea buruienii ambrozia, Ministerul Agriculturii și Dezvoltării Rurale, Ministerul Mediului, Apelor și Pădurilor, Ministerul Sănătății și autoritățile administratiei publice locale desfășoară anual, în special în perioada de vegetație a buruienii ambrozia, campanii de informare și conștientizare în media, on-line și în formă scrisă.”
Autori: Comisia pentru agricultură, silvicultură, industrie alimentară și servicii specifice și Comisia pentru mediu și echilibru ecologic
	Clarificarea adusă de amendament este binevenită, se stabilesc în mod clar atribuţiile autorităţilor centrale şi se introduce şi procedura de actualizare a măsurilor privind combaterea ambroziei.


	4.
	Art. 3 – 


(2) Constituie contravenţie nerespectarea prevederilor din avertisment de către proprietarii sau deţinătorii de terenuri, beneficiarii lucrărilor de construcţii, administratorii drumurilor publice, căilor ferate, cursurilor de apă, lacurilor, sistemelor de irigaţii şi ai bazinelor piscicole şi se sancţionează cu amendă de la 750 lei la 5.000 lei pentru persoanele fizice şi cu amendă de la 5.000 lei la 20.000 lei pentru persoanele juridice.
	
	2. Alineatul (2) al articolului 3 se modifică și va avea următorul cuprins:
„(2) Constituie contravenție nerespectarea prevederilor din avertisment de către proprietarii sau deținătorii de terenuri, beneficiarii lucrărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole și se sancționează cu amendă de la 1.000 lei la 5.000 lei pentru persoanele fizice și cu amendă de la 10.000 lei la 20.000 lei pentru persoanele juridice.”
Autori: Remus Borza, deputat PNL
            Florica Cherecheș, deputat PNL
            Cornel Zainea, deputat USR
            Doina Pană, deputat PSD
	

	5.
	Art. 5 – 

Verificarea şi constatarea nerespectării de către proprietarii sau deţinătorii de terenuri, beneficiarii lucrărilor de construcţii, administratorii drumurilor publice, căilor ferate, cursurilor de apă, lacurilor, sistemelor de irigaţii şi ai bazinelor piscicole a dispoziţiilor art. 1, precum şi aplicarea sancţiunilor potrivit prevederilor art. 3 se fac de către o comisie mixtă, constituită prin ordin al prefectului, formată din specialişti desemnaţi din cadrul direcţiilor pentru agricultură judeţene, respectiv a municipiului Bucureşti, comisariatelor judeţene ale Gărzii Naţionale de Mediu, direcţiilor judeţene de sănătate publică şi autorităţii publice locale pe a cărei rază teritorială se face controlul.
	2. Articolul 5 va avea următorul cuprins:
„Art.5.- Verificarea și constatarea nerespectării de către proprietarii sau deținătorii de terenuri, beneficiarii lucărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole a dispozițiilor art.1, precum și aplicarea sancțiunilor potrivit prevederilor art. 3 se fac de către autoritățile publice locale pe a căror rază teritorială se face controlul, prin personal împuternicit de primar, prin agenți din cadrul Poliției Locale sau prin comisari ai Gărzii Naționale de Mediu. Îndeplinirea obligațiilor care le revin autorităților publice locale, se verifică de către specialiști desemnați de Instituția Prefectului, care au și competența de a sancționa nerespectarea prevederilor prezentei legi.”

	3.Articolul 5 se modifică și va avea următorul cuprins:
„Art.5.- Verificarea și constatarea nerespectării de către proprietarii sau deținătorii de terenuri, beneficiarii lucărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole a dispozițiilor art.1, precum și aplicarea sancțiunilor potrivit prevederilor art. 3 se fac de către autoritățile administrației publice locale pe a căror rază teritorială se face controlul, prin personal împuternicit de primar, de către polițiști locali sau de către comisari ai Gărzii Naționale de Mediu. Îndeplinirea obligațiilor care le revin autorităților administrației publice locale, se verifică de către specialiști desemnați de Instituția Prefectului, care au și competența de a sancționa nerespectarea prevederilor prezentei legi.”
Autori: Comisia pentru agricultură, silvicultură, industrie alimentară și servicii specifice și Comisia pentru mediu și echilibru ecologic.
	Se propune o simplificare în vederea aplicării mai eficientă a legii. 
Astfel, comisia mixtă formată prin ordin al prefectului, va fi înlocuită cu persoane desemnate de autorităţile publice locale, poliţiştii locali şi comisarii Gărzii de Mediu.
Este o propunere utila pentru descentralizare şi aplicarea mai eficientă a legii .
Propunere care simplifica si responsabilizeza autoritatile publice locale fata de control.


	6.
	Art. 6 – 

Normele metodologice de aplicare a prezentei legi se elaborează de către Ministerul Agriculturii şi Dezvoltării Rurale, Ministerul Mediului şi Ministerul Sănătăţii în termen de 90 de zile de la intrarea în vigoare a prezentei legi.
	3.Articolul 6 va avea următorul cuprins:
„Art.6.- Normele metodologice  de aplicare a prezentei legi se completează de către Ministerul Agriculturii și Dezvoltării Rurale, Ministerul mediului, Apelor și Pădurilor și Ministerul Sănătății în termen de 30 de zile de la intrarea în vigoare a prezentei legi.”
(PLx 313/2020)
	Se elimină.

Autor: Comisia pentru agricultură, silvicultură, industrie alimentară și servicii specifice
și Comisia pentru mediu și echilibru ecologic.
	Pentru respectarea normelor de tehnică legislativă.

	7.
	
	
	Art. II - În termen de 30 de zile de la intrarea în vigoare a prezentei legi, Hotarârea Guvernului nr.707/2018 pentru aprobarea Normelor  metodologice de aplicare a Legii nr. 62/2018 privind combaterea buruienii ambrozia, cu modificările aduse prin prezenta lege,    se modifică corespunzator.
Autor: Comisia pentru agricultură, silvicultură, industrie alimentară și servicii specifice și Comisia pentru mediu și echilibru ecologic.
	[bookmark: _GoBack]Pentru respectarea normelor de tehnică legislativă.

